ભરૂચ તેમજ જુદી જુદી જગ્યાએ કડિયાકામની મજૂરીની આડમાં જગ્યાની રેકી કરી ચોરી કરતી અમદાવાદની ચોર ટોળકી ઝડપાઈ ગઈ છે. પકડાયેલા આરોપીઓ, સગીર આરોપીઓની મદદથી ચોરીના કરતા હોવાનું બહાર આવ્યું છે. ભરૂચના ઝાડેશ્વર તવારા રોડ પર આવેલ એક બંધ મકાનને તસ્કરોએ નિશાન બનાવી અંદરથી રૂપિયા ૧૦ હજારના માલમત્તાની ચોરી ફરાર થઇ ગયા હતા. આ સમયે નજીકમાં રહેતા રમેશભાઈ નામના વ્યક્તિએ ચોરની શંકા જતા તાત્કાલિક પોલીસનો સંપર્ક કર્યો હતો. તપાસ દરમિયાન ભરૂચ સી ડીવીઝન પોલીસે ચાર ઇસમોને ઝડપ્યા હતા. પોલીસે તેઓની અટકાયત કરતા તેઓએ ચોરીના ગુનો કબુલ્યો હતો.